“กุดั่นฯ” ลุยจัดสัมมนา “สตาร์ทอัพ” 17 ก.ย.นี้ การันตี 9 รางวัลตอกย้ำธุรกิจกฎหมายชั้นนำ
“กุดั่นฯ” กวาด 9 รางวัลการันตีธุรกิจกฎหมายชั้นนำ เตรียมจัดสัมมนา “สตาร์ทอัพ” 17 ก.ย.นี้
15 ก.ย. 2563

บริษัท กุดั่น แอนด์ พาร์ทเนอร์ส จำกัด หรือ KAP (KUDUN &amp; PARTNERS) สำนักงานกฎหมายชั้นนำของประเทศไทย ที่ได้รับการยอมรับทั้งในและต่างประเทศ ให้บริการด้านกฎหมายธุรกิจอย่างมืออาชีพ รวมถึงทำงานร่วมกับบริษัทยักษ์ใหญ่ระดับโลกอีกด้วย
ทั้งนี้ KAP เกิดจากการรวมตัวกันระหว่างทีมทนายความและที่ปรึกษากฎหมาย ผู้เชี่ยวชาญทางด้านกฎหมายการค้าและธุรกิจ ที่มีมุมมองความคิดแบบเดียวกัน และมีความมุ่งมั่นที่จะให้บริการทางกฎหมายที่ตอบโจทย์ความต้องการทางธุรกิจอย่างสร้างสรรค์ ภายใต้แนวคิด “Business Advisor with Legal Mind”
โดย KAP ให้บริการดูแลเรื่องการให้คำปรึกษาในด้านต่างๆ อย่างครบวงจร ไม่ว่าจะเป็น ด้านการเงินและการธนาคาร, ตลาดทุน, องค์กรทางธุรกิจและการควบรวมกิจการ, การระงับข้อพิพาทในชั้นศาลและอนุญาโตตุลาการ, แรงงาน, การลงทุนจากต่างประเทศ, กองทุนโครงสร้างพื้นฐานและ REITS, ล้มละลายและฟื้นฟูกิจการ, อสังหาริมทรัพย์, ภาษีและการปรับโครงสร้าง, ธุรกิจ Startup และ China Practice ที่ให้คำปรึกษาด้านกฎหมายธุรกิจแก่ลูกค้าชาวไทยที่ต้องการไปลงทุนที่ประเทศจีน และลูกค้าชาวจีนที่มาลงทุนในประเทศไทยซึ่ง KAP เป็นบริษัทกฎหมายเพียงแห่งเดียวในประเทศไทยที่ให้บริการทางด้านกฎหมายแบบครบวงจรในเรื่องนี้โดยเฉพาะ
อีกทั้งยังได้รับความไว้วางใจจากลูกค้าบริษัทยักษ์ใหญ่มาอย่างยาวนานและต่อเนื่อง เช่น บริษัทชั้นนำในธุรกิจอุตสาหกรรมพลังงาน, โรงไฟฟ้าทั้งในและต่างประเทศ, อุตสาหกรรมน้ำมันและเชื้อเพลิง และอุตสาหกรรมยานยนต์ เป็นต้น
นอกไปจากนี้ KAP ยังได้รับรางวัลอันทรงเกียรติจากสถาบันต่างๆ อีกมากมาย ซึ่งเป็นเครื่องการันตีศักยภาพของบริษัทได้อย่างชัดเจน และนี่คือตัวอย่างรางวัลที่โดดเด่น ของ KAP เช่น
ทั้งนี้ ด้วยความชำนาญทางด้านกฎหมายอย่างมืออาชีพ ประกอบกับทีมทนายความที่มีศักยภาพ KAP จึงตระหนักว่าธุรกิจ Startup มีบทบาทสำคัญในการขับเคลื่อนการเติบโตของระบบเศรษฐกิจ เนื่องด้วยมีการคิดค้นและใช้นวัตกรรมใหม่ ๆ
รวมถึงมีอัตราการแข่งขันสูงในตลาด ทำให้นักลงทุนต่างให้ความสำคัญและลงทุนในธุรกิจสตาร์ทอัพด้วยเม็ดเงินจำนวนมหาศาล ซึ่งการทำธุรกิจสตาร์ทอัพให้อยู่รอด เติบโต เอาชนะอุปสรรคและคู่แข่งได้นั้นเป็นเรื่องที่ท้าทายอย่างมาก ปัจจุบันมีธุรกิจ Startup เป็นจำนวนมากที่ยังไม่ประสบความสำเร็จตามศักยภาพที่มีเนื่องจากไม่มีความรอบรู้ในด้านธุรกิจที่เพียงพอ
ดังนั้น KAP จึงได้เล็งเห็นถึงความสำคัญในการที่จะช่วยลดอุปสรรคต่างๆ เหล่านั้น โดยการช่วยให้ธุรกิจสตาร์ทอัพอยู่รอดและมีศักยภาพเติบโตสูงสุด จึงได้จับมือกับ 2 พาร์ทเนอร์ที่แข็งแกร่ง คือบริษัท หลักทรัพย์ คิงส์ฟอร์ด จำกัด (มหาชน) และ บริษัท ทูเอ็กซิท จำกัด ซึ่งมีจุดมุ่งหมายเดียวกัน ที่จะช่วยแนะนำแนวทางในการประกอบธุรกิจ ตั้งแต่แรกเริ่มจนกระทั่งประสบความสำเร็จ แก่ผู้ประกอบการธุรกิจ Startup ตั้งทีมเป็นที่ปรึกษาแบบครบวงจร เพื่อส่งเสริมและผลักดันธุรกิจสตาร์ทอัพให้ดำเนินไปอย่างราบรื่น ประสบความสำเร็จและเติบโตอย่างมั่นคง
ทั้งนี้ จะมีการจัดงานสัมมนาครั้งแรกสำหรับผู้ประกอบธุรกิจสตาร์ทอัพ เริ่มธุรกิจอย่างไรให้สำเร็จ “Ready, Get Set, Go!” พร้อมด้วยทีมผู้เชี่ยวชาญเกี่ยวกับธุรกิจสตาร์ทอัพ อย่าง Omise, Kingsford Securities, 2EXT และ Kudun &amp; Partners ให้ความรู้และมุมมองต่าง ๆ ที่เกี่ยวกับธุรกิจ Startup
โดยงานสัมมนาจะจัดขึ้นในวันพฤหัสบดี ที่ 17 กันยายน 2563 ณ เกษร เออร์เบิน รีสอร์ท อาคารเกษร ทาวเวอร์ ตั้งแต่เวลา 15.00 ถึง 18.00 น.